OpenLLM-France/wikimedia huggingface dataset:
# Estremera (desambiguació)

«Estremera» té aquests significats:
* Estremera, municipi a la Comunitat Autònoma de Madrid
* Cim d'Estremera, muntanya entre els municipis de Queralbs i de Planoles, a la comarca del Ripollès
* Font Estremera, exsurgència al peu de les Corberes al terme municipal de Salses
* Presó d'Estremera
* Sergio Estremera Paños
# Ialís

Ialís (en grec antic: Ἰάλυσος, llatí: Ialȳsus) és l'heroi epònim de la ciutat de Ialisos, a l'illa de Rodes. Per part del seu pare, Cèrcaf, és descendent d'Hèlios i de la nimfa Rode. Casat amb Dotis, va tenir una filla, Sime, epònima de l'illa del mateix nom, situada entre Rodes i Cnidos.
Quan va morir Cèrcaf, el van succeir els seus fills, Ialís, Camir i Lindos, que van dividir el territori en tres parts i van fundar les ciutats capitals de cada una, a les quals van donar els seus propis nom. Ialís seria el fundador de Ialisos, de la qual es conserven encara restes, i que és esmentada per Homer, atès que els seus habitants van anar a la guerra de Troia. A Ialisos hi van viure també els terribles telquins, que després van rebre honors a la ciutat.
Ialís es caracteritzava per la seva intel·ligència, i va ser el personatge principal d'una pintura de Protògenes. Aquesta pintura va ser molt admirada en la seva època i és coneguda l'admiració que li tenia el pintor Apel·les.

## Referències

* ↑ Grimal, Pierre. Diccionari de mitologia grega i romana. Barcelona: edicions de 1984, 2008, p. 279. ISBN 9788496061972.
# Hermògenes d'Egipte

Hermògenes (en grec antic: Ἑρμογένης, Hermogénēs, llatí: Hermogenes) va ser governador d'Egipte cap a la meitat del segle iv, al qual l'emperador Julià l'Apòstata va dirigir una carta quan ja no exercia el càrrec.

## Referències

* ↑ [https://quod.lib.umich.edu/m/moa/acl3129.0002.001/431?rgn=full+text;view=image;q1=Hermo+genesSmith,+William+(ed.).+Dictionary+of+Greek+and+Roman+Biography+and+Mythology.+Vol.+II.++Boston:+Little,+Brown,+&+Comp.,+1867,+p. 421. ]
# Lumileds

Lumileds és una aliança de 2 empreses (joint venture) formada per Philips Lighting i Agilent Technologies. Lumileds desenvolupa i comercialitza dispositius LED. Després de l'adquisició de Lumileds per Philips el 2005, lumileds esdevé una unitat de negoci com a Philips Lumileds Lighting Company.

## Història

* 1999 : joint venture formada per Philips i Agilent Technologies.
* 2005 : Philips adquireix Lumileds.
* 2015 : Philips ven el 80,1% de les accions al grup d'inversió Go Scale. S'anul·la aquesta venda.
* 2016 : Philips ven el 80,1% de les accions al grup d'inversió Apollo Global Management.

## Productes

| Família | Referències | Prestacions |
| Leds de mitja-baixa potència | LUXEON 2835 Line LUXEON 3014 LUXEON 3020 LUXEON 3030 2D LUXEON 3030 HV LUXEON 3535L Line LUXEON HR30 | |
| Leds d'alta potència | LUXEON 5050 LUXEON FlipChip White LUXEON M LUXEON MX LUXEON MZ LUXEON N LUXEON Q LUXEON R LUXEON Rebel LUXEON Rebel ES LUXEON Rebel PLUS LUXEON T LUXEON TX LUXEON Z LUXEON Z ES LUXEON V | - 24V(160mA) 6V(640mA) 600 lm - - - - - - - - - - - - - - 1,4A 580 Lumen(típic) CRI=70(mínim) |
| Leds CoB | LUXEON CoB Core Range LUXEON CoB Core Range - High Density LUXEON CoB Compact Range | |
| Leds per automoció | LUXEON Altilon LUXEON F LUXEON Rebel Automotive SignalSure SnapLED | |

## Referències

* ↑ «Lumileds Distributor | Mouser» (en anglès). http://www.mouser.com.+[Consulta: 21 juny 2017].
* ↑ «Pierre-Yves Lesaicherre out, Mark Adams in as CEO at Lumileds» (en anglès). http://www.ledsmagazine.com.+[Consulta: 21 juny 2017].
* ↑ «Lumileds» (en anglès). LinkedIn. [Consulta: 21 juny 2017].
* ↑ «LUXEON 5050». Lumileds, 15-03-2018.

## Vegeu també

* Empreses del mateix sector : OSRAM, Nichia, Cree, Samsung
# Eudald Maideu i Puig

Eudald Maideu i Puig és un metge i promotor cultural català.
Ha presidit la Societat Catalana de Sexologia i pertany a la Reial Acadèmia de Medicina de Catalunya. També per la promoció del patrimoni i altres activitats culturals, singularment a la comarca del Ripollès. Destaca l'impuls en la descoberta i restauració del castell de Mataplana, vinculat a aquest llinatge i a la llegenda del comte Arnau. El 2015 li fou concedida la Creu de Sant Jordi "per la seva trajectòria en l'àmbit de la medicina, a nivell assistencial i acadèmic".

## Referències

* 1 2 3 «El Govern distingeix amb la Creu de Sant Jordi 27 personalitats i 15 entitats». Gencat, 14-04-2015 [Consulta: 15 abril 2015].
# Florencio Villalba Bogado

Florencio Villalba Bogado (Caaguazú, 22 d'abril de 1969) és un exfutbolista paraguaià que ocupava la posició de davanter.

## Trajectòria

Va disputar la primera divisió espanyola a les files del Real Burgos, a la campanya 92/93. En total va sumar sis partits eixa temporada, en la qual els castellans baixarien a Segona Divisió.

## Enllaços externs

* Fitxa del jugador
# Kistna (desambiguació)

«Kistna» té aquests significats:
* Kistna o Krishna, riu de l'Índia.
* Canals del Kistna, sistema de canals del delta del riu Kistna construïts mitjançant obres a la zona de Bezwada.
* Districte de Kistna o de Krishna, divisió administrativa de l'Índia, a l'estat d'Andhra Pradesh.
# Legionari

El legionari (en llatí legionarius) era un integrant de la legió, la principal unitat militar de l'exèrcit de l'antiga Roma.
La durada del servei militar d'un legionari era, en la República primerenca, la de la durada de la campanya militar, i amb les Reformes de Mari al segle ii aC el servei es va normalitzar en setze anys. En el 13 aC, August va establir que el servei havia de ser de 16 anys, i dotze pels pretorians. i en l'any 5 el període de servei va ser augmentat a vint i setze anys respectivament. El legionari rebia una paga pels seus serveis i, en retirar-se, terres o, a partir d'August, un premi en metàl·lic abonat per l'Aerarium Militaris.
El legionari estava generalment armat amb dues javelines, una de pesant (pílum) i una altra de lleugera, una espasa (gladius) i un punyal (pugio) (només fins a l'època de Tiberi).
Per protegir-se vestia un casc (galae), una armadura d'anelles (lorica hamata), plaques (lorica segmentata) o escates (lorica squamata), un escut rectangular (scutum) que portava una protecció metàl·lica per a la posició de la mà.
Completaven el seu equipament (impedimenta) un parell de sandàlies (caligae) i una motxilla o sarró (sarcina).
Un dels seus principals atributs, ja que moltes vegades s'enfrontaven amb exèrcits més grans i més ben equipats, era el de formar part d'un cos molt disciplinat i entrenat, tant per poder efectuar maniobres militars en forma precisa i exacta, com per exemple la formació en tortuga o testudo, com per treballar en obres d'enginyeria militar (construcció de campaments, muralles i fortaleses) i obres públiques (camins, ponts i aqüeductes).
Posteriorment, ja en la història més recent, es denomina legionari també a diversos membres de diferents cossos militars com per exemple, els de la Legió estrangera francesa, els de la Legió Espanyola i els de la Legió polonesa.

## Referències

* ↑ Parker, Geoffrey. The Cambridge Illustrated History of Warfare (en anglès). Cambridge University Press, 2008, p. 52. ISBN 0521738067.
* 1 2 Wells, Colin Michael. The Roman Empire (en anglès). Harvard University Press, 1995, p.72. ISBN 0674777700.
# Estació de l'Ampolla - Perelló - Deltebre

Mapa sinòptic línia R16 :
L'Ampolla - Perelló - Deltebre és una estació de ferrocarril propietat d'adif situada a la població de l'Ampolla a la comarca del Baix Ebre. L'estació es troba a la línia Tarragona - Tortosa/Ulldecona i hi tenen parada trens de la línia R16 dels serveis regionals de Rodalies de Catalunya, operats per Renfe Operadora.
Aquesta estació de la línia de Tortosa, tram inclòs al Corredor Mediterrani, va entrar en servei l'any 1865 quan va entrar en servei el tram construït per la Companyia Ferroviària d'Almansa a València i Tarragona (AVT) entre Tarragona i l'Aldea.
L'any 2016 va registrar l'entrada de 46.000 passatgers.

## Serveis ferroviaris

Serveis regionals de Rodalies de Catalunya :
| Procedència/Destinació | < | Línia | > | Procedència/Destinació |
| Tortosa Vinaròs València-Nord | Camarles-Deltebre l'Aldea - Amposta¹ | | L'Ametlla de Mar | Barcelona - Estació de França Barcelona - Sant Andreu Comtal |
* Alguns regionals no efectuen parada a Camarles-Deltebre; per tant, la següent o anterior és l'Aldea - Amposta.

## Referències

* ↑ «Conegueu la línia R16». Generalitat de Catalunya. Arxivat de l'original el 2012-01-13. [Consulta: 23 febrer 2012].
* ↑ «Anuari estadístic DPTOP 2016. Transport per ferrocarril». Departament de Territori i Sostenibilitat. Arxivat de l'original el 2018-05-04. [Consulta: 9 setembre 2018].

## Vegeu també

* Xarxa ferroviària de Catalunya
* Renfe Operadora
# Mahmud Shah

«Mahmud Shah» té aquests significats:
Nom de tres sultans de Gujarat:
* Mahmud Shah I àlies Begra o Baykara, lakab Sayf al-Din, 1458-1511
* Mahmud Shah II, 1526
* Mahmud Shah III, 1537-1554
Nom de dos sultan seljucides:
* Nasir ad-Din Mahmud I ibn Màlik-Xah 1092–1093
* Mahmud II ibn Muhàmmad ibn Màlik-Xah 1118–1131
Xa de l'Afganistan:
Sultà de Malacca:
Amir dels Yasauris de Transoxiana:
# Ferrocarril del Caucas del Nord

El ferrocarril del Caucas del Nord - Северо-Кавказская железная дорог (rus) - és una línia de ferrocarril de Rússia, al Caucas del Nord que uneix la mar d'Azov, la mar Negra i la mar Càspia. Travessa els subjectes federals russos de l'óblast de Rostov, el krai de Stàvropol, el krai de Krasnodar, la república d'Adiguèsia, la república de Kabardino-Balkària, la república de Karatxai-Txerkèssia, la república d'Ossètia del Nord - Alània, la república d'Ingúixia, la república de Txetxènia, la república del Daguestan i la república de Calmúquia. Té la seu a Rostov del Don.
La xarxa comprèn les branques de passatgers i mercaderies de Grozni, Mineràlnie Vodi, Makhatxkalà, Krasnodar i Rostov, a més de dos "trens de nens" a Vladikavkaz i Rostov. El 2005 tenia 6.315,9 km de línia i 403 estacions (281 de mercaderies). Se'n fa càrrec els Ferrocarrils Russos i hi treballen 60.757 persones.
Les principals destinacions de passatgers del tren són els centres de vacances de Sotxi, Guelendjik, Ieisk i Anapa, i els balnearis de Goriatxi Kliutx i Kislovodsk. La línia de Sotxi, al llarg de la costa de la mar Negra, és especialment utilitzada, amb combois especials per als viatgers. Quant al transport de mercaderies, les principals estacions són els ports petroliers de Novorossiïsk i Tuapsé.
El 2007 va transportar 38 milions de passatgers en llarga distància i uns altres tants en trànsits locals, i més de 80 milions de tones de mercaderies.

## Història

Línia de temps de la seva construcció des del 1861. Va ser el primer ferrocarril del Caucas del Nord.
| Any de construcció | Tram |
| 1861 | Xakhti - Aksai |
| 1871 | Zvérevo - Xakhti |
| 1872 | Rostov del Don - Vladikavkaz |
| 1875 | Aksai - Rostov del Don |
| 1901 | Kropotkin - Krasnodar |
| 1911 | Bataisk - Azov |
| 1911 | Pàvlovskaia - Ieisk |
| 1911 | Armavir - Maikop |
| 1912 | Belorétxensk - Tuapsé |
| 1914 | Krasnodar - Primorsko-Akhtarsk |
| 1915 | Bataisk - Salsk |
| 1915 | Prokhladni - Gudermès |
| 1916 | Palagiada - Vinodélnoie |
| 1923 | Tuapsé - Sotxi |
| 1927 | Sotxi - Matsesta - Àdler |
| 1928 | Svetlograd - Blagodàrnoie |
| 1931 | Vinodélnoie - Dívnoie |
| 1931 | Rostov del Don - Khapri |
| 1931 | Komsomolski - Neftegorsk |
| 1931 | Maikop - Kamennomostski |
| 1940 | Labinsk - Xedok |
| 1942 | Gudermès - Astracan |
| 1942 | Àdler - Sukhumi |
| 1944 | Krimsk - Starotítarovskaia |
| 1969 | Dívnoie - Elistà |
| 1971 | Zvérevo - Krasnodonski |
| 1977 | Anapa - Iurovski |
| 1978 | Krasnodar - Tuapsé |
| 1987 | Blagodàrnoie - Budiónnovsk |
| 1989 | Pesxanokópskoie - Krasnogvardéiskoie |
El 1937 el ferrocarril del Caucas del Nord fou reanomenat amb el nom del líder soviètic Grigori Ordjonikidze, però aviat va recuperar el seu nom original. A finals de la dècada del 1950 la major part de la línia ja estava electrificada.

## Galeria d'imatges

* Tren elèctric VL8-1692, prop de Tuapsé.
* Tren elèctric ER9P-276, entre Berdanossovka i Bolxoi Log.
* Tren elèctric VL80T-1341, entre Khapri i Mokri Txàltir.
* Edifici de la seu a Rostov del Don.
* El tren al llarg de la costa de la mar Negra del Caucas.
# Follonica

Follonica és un municipi italià, situat a la regió de la Toscana i a la província de Grosseto. L'any 2012 tenia 21.955 habitants.
Limita amb els municipis de Massa Marittima, Piombino, Scarlino i Suvereto.
Pertany al municipi la frazione de Prato Ranieri.

## Galeria

* Vista del municipi
* Biblioteca municipal
* Església de S.Leopold
* Cancello de la Ghisa
* Localització del municipi de Follonica dins de la província de Grosseto
# Karassiov

Karassiov - Карасёв (rus) - és un khútor del krai de Krasnodar, a Rússia. Es troba a la vora esquerra del Txelbas, davant de Nekhvorosxanski. És a 29 km al sud-est de Tikhoretsk i a 123 km al nord-est de Krasnodar.
Pertany a l'stanitsa de Khopiórskaia.

## Enllaços externs i referències

* Aquest article conté dades geogràfiques extretes de Google Earth i el mapa de Rússia de Yandex.ru, accessible des d'aquest enllaç.
* El municipi al lloc web del raion Arxivat 2016-03-03 a Wayback Machine. (rus)
# Estació de l'Aldea - Amposta - Tortosa

Mapa sinòptic línia R16 :
Línia de mitjana distància 50 :
L'Aldea - Amposta - Tortosa (segons Adif) o l'Aldea - Amposta (segons Renfe) és una estació de ferrocarril propietat d'adif situada al nord de la població de l'Aldea a la comarca del Baix Ebre. L'estació es troba a la línia Tarragona - Tortosa/Ulldecona i hi tenen parada trens de la línia R16 dels serveis regionals de Rodalies de Catalunya, operats per Renfe Operadora, i trens de llarga distància.
Aquesta estació de la línia de Tortosa, tram inclòs al Corredor Mediterrani, va entrar en servei l'any 1995, amb la inauguració de la variant de l'Ebre, però l'antiga estació es va posar en funcionament el 1865 quan va entrar en servei el tram construït per la Companyia Ferroviària d'Almansa a València i Tarragona (AVT) entre Tarragona i l'Aldea.
L'any 2016 va registrar l'entrada de 243.000 passatgers.

## Línia

* Línia 600 (Sant Vicenç de Calders - L'Aldea-Amposta-Tortosa - València/Tortosa)

## Serveis ferroviaris

| Procedència/Destinació | < | Línia | > | Procedència/Destinació |
| Serveis regionals de Rodalies de Catalunya |||||
| Tortosa Vinaròs València-Nord | Camp-redó Tortosa¹ | | Camarles - Deltebre L'Ampolla - el Perelló² | Barcelona-Estació de França |
| Tortosa | Tortosa | Avant | Cambrils | Barcelona-Sants |
| València-Nord | Ulldecona-Alcanar | | Tortosa | Tortosa |
| Llarg Recorregut de Renfe |||||
| València-Nord Alacant-Terminal | Vinaròs | Intercity | Cambrils | Barcelona-Sants |
| Múrcia del Carmen | Vinaròs | Intercity | Cambrils | Barcelona-Sants |
| Cartagena | Vinaròs | Intercity | Cambrils | Barcelona-Sants |
| Lorca-Sutullena | Vinaròs | Intercity | Cambrils | Barcelona-Sants |
| Sevilla-Santa Justa | Vinaròs | Intercity | Cambrils | Barcelona-Estació de França |
* Alguns regionals de la R16 no efectuen parada a Camp-redó sent la següent o anterior Tortosa.
* Alguns regionals de la R16 no efectuen parada a Camarles-Deltebre sent la següent o anterior L'Ampolla-El Perelló.

## Galeria d'imatges

* Entrada a l'estació
* Unitat 448 en servei R16 des de Tortosa cap a Barcelona
* Unitat 470 en servei regional direcció València
* Tren Talgo en servei Intercity destinació Alacant

## Referències

* ↑ «Conegueu la línia R16». Generalitat de Catalunya. Arxivat de l'original el 2012-01-13. [Consulta: 23 febrer 2012].
* ↑ «Anuari estadístic DPTOP 2016. Transport per ferrocarril». Departament de Territori i Sostenibilitat. Arxivat de l'original el 2018-05-04. [Consulta: 9 setembre 2018].

## Vegeu també

* Llista d'estacions d'Adif a Catalunya
* Xarxa ferroviària de Catalunya
# Incidents: Now They Are

Incidents: Now They Are és una sèrie d'obres d'art del col·lectiu Art & Language. Dues de les peces de la sèrie, Incident: Now They Are. Elegant i Incident: Now They Are. Look out, actualment formen part de la col·lecció permanent del MACBA.

## Autors

El grup Art & Language ha tingut un paper central en l'emergència de l'art conceptual tant des del punt de vista teòric com de la pràctica artística. Fundat a Coventry (Anglaterra) el 1968 per Terry Atkinson, Michael Baldwin, David Bainbridge i Harold Hurrell, Art & Language recollia el treball conjunt que aquests artistes portaven a terme des del 1965. Un any després van editar el primer número de la revista Art-Language (1969-1985), una publicació que reflexionava sobre els problemes teòrics de l'art conceptual. Aquesta revista (juntament amb Analytical Art, 1971-1972; The Fox, 1965-1976, i Art-Language New Series, 1994-1999) es va convertir en el focus de les seves propostes discursives. Entre el 1969 i el 1970 es van incorporar al grup Mel Ramsden, Ian Burn, Joseph Kosuth i Charles Harrison, i en els anys posteriors el col·lectiu va arribar a aglutinar més de trenta artistes.

## Descripció

L'obra forma part d'una sèrie de tres escultures que es van fer el 1993, que es titulava Incidents: Now They Are. La componen obres que, alhora, cal relacionar amb Index (Now They Are) (1992-1993), una segona sèrie de 22 pintures, que mostra el quadre L'Origine du monde (1866) de Gustave Courbet rere d'un cristall translúcid de color rosa.

## Sèrie

La sèrie Incidents: Now They Are, per tant, reinterpreta els quadres de Courbet. Es tracta de tres construccions en forma de caixa quadrada. Cada una està formada per set teles muntades sobre bastidors i cobertes amb una planxa de vidre pintada. Sis d'aquestes pintures s'encaixen i formen un cub que no acaba de tancar-se en els laterals. Algunes de les pintures s'encaren cap a l'interior i d'altres miren cap a l'exterior; la setena s'utilitza com a paret interior divisòria.
Les set pintures de l'obra Incident, Now They Are, Look Out tenen com a punt de partida l'obra de Courbet La Source de la Loue (1864), un quadre de natura (l'entrada a una cova), que evoca la genitalitat femenina. Els quadres que conformen l'obra Incident, Now They Are, Elegant i Incident, Now They Are, Next reinterpreten respectivament Landscape (1864) i L'Origine du monde (1866), també de Courbet. La sèrie reflexiona sobre la dialèctica entre visibilitat i ocultació en la història de la pintura i sobre el paper del museu com a mecanisme que afavoreix aquesta dinàmica.

## Referències

* ↑ «Incident: Now They Are. Look out». Arxivat de l'original el 2012-02-14. [Consulta: 15 maig 2012].
* ↑ «Incident». Web del MACBA. MACBA, 2012. [Consulta: 3 novembre 2011].
# Hemigrammus bellottii

Hemigrammus bellottii és una espècie de peix de la família dels caràcids i de l'ordre dels caraciformes.

## Morfologia

* Els mascles poden assolir 2,6 cm de llargària total.

## Alimentació

Menja larves d'insectes aquàtics (tricòpters, quironòmids i efemeròpters) i formigues que cauen a l'aigua.

## Hàbitat

Viu a àrees de clima tropical.

## Distribució geogràfica

Es troba a Sud-amèrica: conques dels rius Solimões, Negro i Maroni.

## Referències

* ↑ «Hemigrammus bellottii». Catalogue of Life. (anglès) (anglès)
* 1 2 FishBase (anglès)
* ↑ Planquette, P., P. Keith i P.-Y. Le Bail 1996. Atlas des poissons d'eau douce de Guyane (tom 1). Collection du Patrimoine Naturel, vol.22. IEGB-Muséum national d'Histoire naturelle, Paris, INRA, CSP, Min. Env., París. 429 p.
* ↑ Baensch, H.A. i R. Riehl 1991. Aquarien atlas. Bd. 3. Melle: Mergus, Verlag für Natur- und Heimtierkunde, Alemanya. 1104 p.

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Géry, J. 1977. Characoids of the world. T.F.H. Publications, Inc., Nova Jersey. 672 p.
* Helfman, G., B. Collette i D. Facey: The Diversity of Fishes. Blackwell Science, Malden, Massachusetts (Estats Units), 1997. ISBN 1405124946.
* Keith, P., P.-Y. Le Bail i P. Planquette 2000. Atlas des poissons d'eau douce de Guyane (tom 2, fascicle I). Publications scientifiques du Muséum national d'Histoire naturelle, París: 286 p.
* Lima, F. C. T.; Malabarba, L. R.; Buckup, P. A.; Pezzi da Silva, J. F.; Vari, R. P.; Harold, A.; Benine, R.; Oyakawa, O. T.; Pavanelli, C. S.; Menezes, N. A.; Lucena, C. A. S.; Malabarba, M. C. S. L.; Lucena, Z. M. S.; Reis, R. E.; Langeani, F.; Cassati, L.; Bertaco, V. A. «Genera Incertae sedis in Characidae». A: Reis, R. E.; Kullander, S. O.; Ferraris Jr., C. J. Checklist of the Freshwater Fishes of South and Central America (en anglès). EDIPUCRS, 2003, p. 106–168. ISBN 9788574303611.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319. ISBN 0471250317.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158. ISBN 0356107159.
# Font de la Ginebrosa

La font de la Ginebrosa és una font de l'antic terme d'Hortoneda de la Conca, pertanyent a l'actual municipi de Conca de Dalt, al Pallars Jussà, en terres dels Masos de la Coma.
Està situada a 1.632 m d'altitud, a la part nord-est del municipi, a la capçalera de la llau de la Ginebrosa, a migdia del paratge del mateix nom, al nord de les Obaguetes.

## Enllaços externs

* Institut Cartogràfic de Catalunya
# Karassuk

Karassuk (en rus: Карасук) és un poble de la República de Khakàssia, a Rússia, que en el cens del 2010 tenia 127 habitants. Pertany al districte de Bograd.

## Referències

* ↑ Почтовые индексы России. Регионы России → Республика Хакасия → Боградский район → село Абакано-Перевоз